### **Ministru kabineta rīkojuma projekta**

**“Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta **„Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”** (turpmāk – Rīkojuma projekts) mērķis ir nekustamo īpašumu nostiprināšana zemesgrāmatā uz valsts vārda un pārdošana Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Ar Ministru kabineta rīkojuma spēkā stāšanās brīdi tiks uzsāktas darbības īpašumu tiesību sakārtošanai un ar to saistīto ierakstu veikšanai publiskajos reģistros, kas sniegs tiesisko nodrošinājumu minētā mērķa izpildes uzsākšanai.Rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, pamatojoties uz Atsavināšanas likuma 5. panta pirmo daļu un 45. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem****1)** Saskaņā ar Uzņēmumu reģistra informāciju sabiedrība ar ierobežotu atbildību “REF SERVIS”, reģistrācijas Nr. 41503057426 (turpmāk – REF SERVIS), 2016. gada 22. martā ir likvidēta un izslēgta no komercreģistra.Saskaņā ar Komerclikuma 317. panta trešo daļu, manta, kas palikusi pēc sabiedrības izslēgšanas no komercreģistra šā panta otrajā daļā noteiktajā kārtībā, pielīdzināma bezmantinieku mantai atbilstoši Civillikuma 417.panta noteikumiem.Atbilstoši Civillikuma 417. panta noteikumiem manta, kas paliek pēc juridisku personu izbeigšanās, pielīdzināma bezmantinieku mantai un piekrīt valstij, ja likums, viņu dibināšanas akts vai statūti nenosaka citādi.Daugavpils pilsētas zemesgrāmatas nodalījumā Nr. 4008 – 1a uz REF SERVIS vārda reģistrētas īpašuma tiesības uz dzīvokļa īpašumu, kura sastāvā ir neapdzīvojamā telpa **Nr. 1A Ventspils ielā 19, Daugavpilī, kadastra Nr. 0500 901 7397** (turpmāk – Neapdzīvojamā telpa Nr. 1A).Ar Daugavpils tiesas 2018. gada 7. jūnija spriedumu civillietā Nr. C12124518 nospriests atzīt Neapdzīvojamo telpu Nr. 1A par bezīpašnieka mantu, kura ir piekritīga valstij. Sprieduma stājies spēkā 2018. gada 28. jūnijā.Atbilstoši Nekustamā īpašuma valsts kadastra informācijas sistēmā reģistrētiem datiem Neapdzīvojamai telpai Nr. 1A piekrīt 10470/229344 kopīpašuma domājamās daļas no nekustamā īpašuma (kadastra Nr. 0500 003 3013), kas sastāv no dzīvojamās mājas (būves kadastra apzīmējums 0500 003 3013 001) un zemes vienības (zemes vienības kadastra apzīmējums 0500 003 3013).Valsts ieņēmumu dienests ar 2018. gada 17. jūlija valstij piekritīgās mantas pieņemšanas un nodošanas aktu Nr. 018393 Neapdzīvojamo telpu Nr. 1A ņēmis valsts uzskaitē. Atbilstoši Valsts ieņēmumu dienesta 2018. gada 27. augusta vēstulē Nr. 4.5.1-6/55468 minētajam Daugavpils pilsētas dome ar 2018. gada 16. augusta vēstuli Nr. 1.2.-6/1843 ir informējusi, ka nepārņems savā īpašumā Neapdzīvojamo telpu Nr. 1A.**2)** Vidzemes apgabaltiesas zvērināta notāre Baiba Jaunbērziņa 2018. gada 21. februārī ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr. 258, saskaņā ar kuru par bezmantinieka mantu atzīts dzīvokļa īpašums **Nr. 8 “Lauksaimniecības Skola 5”, Jaungulbenē, Jaungulbenes pagastā, Gulbenes novadā, kadastra Nr. 5060 900 0015** (turpmāk – Dzīvokļa īpašums Nr. 8). Atbilstoši Nekustamā īpašuma valsts kadastra informācijas sistēmā reģistrētiem datiem Dzīvokļa īpašumam Nr. 8 piekrīt 881/6190 kopīpašuma domājamās daļas no nekustamā īpašuma (kadastra Nr. 5060 004 0311), kas sastāv no dzīvojamās mājas (būves kadastra apzīmējums 5060 004 0311 001) un zemes vienības (zemes vienības kadastra apzīmējums 5060 004 0311).Mantojuma atstājējas īpašuma tiesības uz Dzīvokļa īpašumu Nr. 8 ir nostiprinātas Jaungulbenes pagasta zemesgrāmatas nodalījumā Nr. 316 - 8. Mantojuma lietā nav iesniegtas kreditoru pretenzijas, kas atbilstu Civillikuma 416.panta otrajā daļā noteiktajam. Ņemot vērā to, ka nekustamajam īpašumam (kadastra Nr. 5060 004 0311) Jaungulbenes pagasta zemesgrāmatas nodalījumā Nr. 316 ir noteikts apgrūtinājums – atzīme par nekustamā īpašuma atrašanos valsts nozīmes arhitektūras pieminekļa teritorijā, dzīvojamā māja, kurā atrodas dzīvokļi ir vietējās nozīmes arhitektūras pieminekļa daļa. Saskaņā ar likuma “Par kultūras pieminekļu aizsardzību” 8.panta trešo daļu par Dzīvokļa īpašuma Nr. 8 atsavināšanu tiks paziņots Nacionālajai kultūras mantojuma pārvaldei un pēc īpašuma apsekošanas nākamajiem īpašuma ieguvējiem tiks nosūtīti norādījumi par šā kultūras pieminekļa izmantošanu un saglabāšanu. Valsts ieņēmumu dienests Dzīvokļa īpašumu Nr. 8 ar 2018. gada 8. marta valstij piekritīgās mantas pieņemšanas un nodošanas aktu Nr. 018209 ir ņēmis valsts uzskaitē. Atbilstoši Valsts ieņēmumu dienesta 2018. gada 23. aprīļa vēstulē Nr. 4.5.1-6/29368 minētajam Gulbenes novada dome ar 2018. gada 6. aprīļa vēstuli Nr. GND/4.18/18/873 ir informējusi, ka nepārņems īpašumā Dzīvokļa īpašumu Nr. 8.**3)** Saskaņā ar Uzņēmumu reģistra informāciju sabiedrība ar ierobežotu atbildību “Arkādijas nams”, reģistrācijas Nr. 50003171991 (turpmāk – Arkādijas nams), 2007. gada 7. martā ir likvidēta un izslēgta no komercreģistra.Saskaņā ar Komerclikuma 317. panta trešo daļu, manta, kas palikusi pēc sabiedrības izslēgšanas no komercreģistra šā panta otrajā daļā noteiktajā kārtībā, pielīdzināma bezmantinieku mantai atbilstoši Civillikuma 417.panta noteikumiem.Atbilstoši Civillikuma 417. panta noteikumiem manta, kas paliek pēc juridisku personu izbeigšanās, pielīdzināma bezmantinieku mantai un piekrīt valstij, ja likums, viņu dibināšanas akts vai statūti nenosaka citādi.Rīgas pilsētas zemesgrāmatas nodalījumā Nr. 8167 uz Arkādijas nams vārda nostiprinātas īpašuma tiesības uz būves īpašumu (kadastra Nr. 0100 557 0002) Mazā Nometņu ielā 1, Rīgā, kas sastāv no dzīvojamās mājas (būves kadastra apzīmējums 0100 057 0026 001).Ar Rīgas pilsētas Pārdaugavas tiesas 2017. gada 7. decembra spriedumu civillietā Nr. C68326217 nospriests konstatēt juridisko faktu, ka **50/1000** domājamās daļas no dzīvokļa īpašuma **Nr. 28 Mazā Nometņu ielā 1, Rīgā**, kadastra Nr. 0100 909 5242 (turpmāk – Dzīvoklis Nr. 28)ir bezīpašnieka manta un piekrīt valstij. Spriedums stājies spēkā 2017. gada 18. decembrī.Īpašuma tiesības uz atlikušajām dzīvojamās mājas Mazā Nometņu ielā 1, Rīgā, 950/1000 domājamām daļām nostiprinātas zemesgrāmatā uz fizisku personu vārda.Atbilstoši Nekustamā īpašuma valsts kadastra informācijas sistēmā reģistrētiem datiem Dzīvoklis Nr. 28 sastāv no nedzīvojamās telpas (telpu grupa ar kadastra apzīmējumu 0100 057 0026 001 028), trim neizbūvētām telpām (telpu grupas ar kadastra apzīmējumiem 0100 057 0026 001 036, 0100 057 0026 001 037, 0100 057 0026 001 038), sardzes telpām (telpu grupa ar kadastra apzīmējumu 0100 057 0026 001 039) un 64/1000 kopīpašuma domājamām daļām no dzīvojamās mājas (būves kadastra apzīmējums 0100 057 0026 001).Valsts ieņēmumu dienests ar 2018. gada 2. maija valstij piekritīgās mantas pieņemšanas un nodošanas aktu Nr. 017561 Dzīvokļa Nr. 28 50/1000 domājamās daļas ņēmis valsts uzskaitē. Rīgas domes Īpašuma departamenta Nekustamā īpašuma pārvalde ar 2018. gada 1. jūnija vēstuli Nr. DINIP-18-350-ap ir informējusi, ka pašvaldība nepārņems savā īpašumā Dzīvokļa Nr. 28 50/1000 domājamās daļas.Atbilstoši Nekustamā īpašuma valsts kadastra sistēmā reģistrētiem datiem, dzīvojamā māja saistīta ar zemesgabalu, kadastra Nr. 0100 057 0026. Zemesgabals ir fizisku personu īpašumā, līdz ar to veidosies piespiedu dalītā īpašuma attiecības, kā rezultātā nekustamā īpašuma ieguvējam būs pienākums maksāt piespiedu nomas maksu zemes īpašniekam.**II Turpmākā rīcība** Saskaņā ar Atsavināšanas likuma 45.panta pirmo daļu palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ievērojot to, ka pašvaldības domes Rīkojuma projekta pielikumā minētajiem nekustamajiem īpašumiem ir pieņēmušas lēmumus nepārņemt vai atteikušas pārņemt tos savā īpašumā, tie ir atsavināmi, ievērojot Atsavināšanas likuma 5. panta pirmajā daļā noteikto, ka atļauju atsavināt valsts nekustamo īpašumu dod Ministru kabinets.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskās personas manta” (turpmāk – Noteikumi Nr.109) 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.Pēc Rīkojuma projekta pieņemšanas Ministru kabinetā atbilstoši Atsavināšanas likuma 9.panta 1.3 daļai Privatizācijas aģentūra organizēs minēto īpašumu atsavināšanu.Rīkojuma projekts paredz nodot atsavināšanai Rīkojuma projekta pielikumā minētos valstij piekrītošos nekustamos īpašumus. Valsts ieņēmumu dienests nodos Privatizācijas aģentūrai, ievērojot Ministru kabineta 2013. gada 26. novembra noteikumu Nr. 1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” 32.4. apakšpunktu, Rīkojuma projektā minētos nekustamos īpašumus ar valstij piekritīgās mantas aprakstes un novērtējuma aktu, pamatojoties uz Ministru kabineta rīkojumu.Rīkojuma projekta pielikumā minētie nekustamie īpašumi tiks ierakstīts zemesgrāmatā uz valsts vārda Privatizācijas aģentūras personā.Pēc nekustamo īpašumu ierakstīšanas zemesgrāmatā uz valsts vārda Privatizācijas aģentūras personā, Privatizācijas aģentūra, pamatojoties uz Ministru kabineta atļauju un Atsavināšanas likumā noteikto procesuālo kārtību, Rīkojuma projekta pielikumā minētos valsts nekustamos īpašumus pārdos izsolē, ievērojot Atsavināšanas likuma 11. panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu (9. pants), mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma.Atsavināmo īpašumu izsoles noteikumos tiks norādīts īpašuma sastāvs, tai skaitā, vai zeme ir īpašuma sastāvā, ja zeme nav īpašuma sastāvā, tad informatīvi tiek norādīts, kurš zemesgabals un kādā platībā ir būvēm funkcionāli piesaistīts, kā arī, kas ir zemes īpašnieks vai tiesiskais valdītājs. Nekustamā īpašuma ieguvēji atradīsies zemes piespiedu nomas attiecībās un tiem būs pienākums maksāt piespiedu nomas maksu zemes īpašniekam.Atbilstoši Atsavināšanas likuma 45.panta trešajai un ceturtajai daļai atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā "Par dzīvojamo telpu īri" noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Īrnieks vai viņa ģimenes locekļi var pirkt īrēto viendzīvokļa māju vai dzīvokļa īpašumu, ja:1) īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu;2) tiesā nav celta prasība par īres līguma izbeigšanu.Atsavināšanas likuma 45.panta piektā daļā noteic, ja īrnieks vai viņa ģimenes locekļi mēneša laikā no piedāvājuma saņemšanas dienas nepaziņo par pirmpirkuma tiesību izmantošanu, izīrētu viendzīvokļa māju vai dzīvokļa īpašumu atsavina šajā likumā noteiktajā kārtībā, ievērojot, ka:1) viendzīvokļa māju, kas visa atrodas uz citas personas īpašumā esoša zemesgabala, vispirms piedāvā pirkt šīs zemes īpašniekam (īpašniekiem);2) dzīvokļa īpašumu vispirms piedāvā pirkt pārējiem dzīvojamās mājas dzīvokļu īpašniekiem, ja dzīvokļu īpašnieku kopība [Dzīvokļa īpašuma likumā](https://likumi.lv/ta/id/221382-dzivokla-ipasuma-likums) noteiktajā kārtībā ir pieņēmusi lēmumu par dzīvokļu īpašnieku pirmpirkuma tiesību nodibināšanu un zemesgrāmatā izdarīta atzīme par pirmpirkuma tiesību pastāvēšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projekta pielikumā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izsoles notiks saskaņā ar Atsavināšanas likuma II nodaļas “Pārdošana izsolē” nosacījumiem. Izsoles noteikumi satur detalizētu īpašuma sastāvu, tai skaitā, vai zeme ir īpašuma sastāvā, ja zeme nav īpašuma sastāvā, tad minētajos dokumentos informatīvi tiek norādīts, kas ir zemes īpašnieks vai tiesiskais valdītājs.Pamatojoties uz Ministru kabineta 2015. gada 1. decembra noteikumiem Nr. 680 “Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā arī izveidojams un izlietojams rezerves fonds un veicami maksājumi valsts budžetā” 18.12.7. apakšpunktu, Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Privatizācijas aģentūras rezerves fonda līdzekļiem.Atsavināšanas likuma 47. pants nosaka, ka publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaitīta attiecīgās publiskās personas budžetā. Atsavināšanas izdevumu apmēru nosaka Ministru kabineta paredzētajā kārtībā.Saskaņā ar Noteikumu Nr. 109 V nodaļas „Atsavināšanas izdevumu apmēra noteikšana” 36.2. apakšpunktu valsts nekustamā īpašuma atsavināšanas izdevumi procentos no realizācijas cenas ir šādi: pārdodot citu nekustamo īpašumu, – 50 procentu, bet ne mazāk kā 2130 *euro* no realizācijas cenas. Noteikumu Nr. 109 37. punktā noteikts, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36. punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra, Valsts ieņēmumu dienests un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē Rīkojuma projekta izstrādē iesaistīto institūciju funkcijas un uzdevumus.Privatizācijas aģentūra veiks savas funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs R. Nemiro**

**Vīza:**

**Valsts sekretāra pienākumu izpildītājs,**

**Valsts sekretāra vietnieks Dz. Kauliņš**

Ozoliņa 67021390

Ludmila.Ozolina@pa.gov.lv

Reitere 67013087

Vita.Reitere@em.gov.lv